188. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - ΜΕΤΑΦΟΡΩΝ  ΚΑΙ  ΕΠΙΚΟΙΝΩΝΙΩΝ Αριθ. ΠΡΟΤ/ΤΑ Οικ. Β 400413/3090 της 10-24 Ιουλ.2002 (ΦΕΚ Β΄942) Όροι και προϋποθέσεις παραχώρησης δικαιώματος εκτέλεσης συγκοινωνιακού έργου σε μεμονωμένα νησιά όπου κατά την ισχύ του Ν. 2963/2001 (Α΄ 268) δεν παρέχεται τέτοιο έργο.  Έχοντας υπόψη τις διατάξεις: α) τις διατάξεις της παραγράφου 4 του άρθρου 20 του ν. 2963/2001 (Α΄268), β) Το άρθρο 29α του ν. 1558/85 (Α΄137) "Κυβέρνηση και Κυβερνητικά όργανα" το οποίο προστέθηκε με το άρθρο 27 του ν. 2081/92 (Α΄154) και αντικαταστάθηκε με την παράγραφο 2α του άρθρου 1 του ν. 2469/97 (Α΄125).  γ) το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού, αποφασίζουμε: (Μετά τη σελ. 312,844) Σελ. 312,845 Τεύχος -Σελ.  Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.187-188 Άρθρο 1 1) Το δικαίωμα εκτέλεσης και εκμετάλλευσης συγκοινωνιακού έργου, σε μεμονωμένα νησιά που δεν αποτελούν ίδιο νομό και στα οποία δεν  παρέχεται τέτοιο έργο, παραχωρείται, κατ΄ αρχήν, με απόφαση του Γενικού Γραμματέα Περιφέρειας, σε δημοτικές επιχειρήσεις ή Α.Ε. που ιδρύονται από τους ΟΤΑ πρώτου βαθμού σύμφωνα με τη διαδικασία που ορίζει το άρθρο 20 του νόμου 2693/2001 (Α΄268). 2) Σε περίπτωση που ΟΤΑ των νήσων αυτών δεν αποδεχθούν μέσα σε αποκλειστική προθεσμία δύο (2) μηνών, που τάσσεται με σχετικό έγγραφο του Γενικού Γραμματέα Περιφέρειας την ανάληψη  της εκτέλεσης και εκμετάλλευσης αστικού ή υπεραστικού έργου των νησιών  αυτών, με απόφαση του οικείου Νομάρχη παραχωρείται, το έργο αυτό, σε φυσικά ή  νομικά πρόσωπα που πληρούν τις  προϋποθέσεις του οδικού μεταφορέα επιβατών, σύμφωνα με την κείμενη νομοθεσία. Της προαναφερόμενης απόφασης προηγείται από το ίδιο όργανο η έκδοση πράξης χαρακτηρισμού της αγόνου γραμμής, σύμφωνα με τις προϋποθέσεις και τη διαδικασία που ορίζεται στο άρθρο 3 του π.δ. 967/79 (Α΄272).  Άρθρο 2 1) Για την παραχώρηση του έργου της παραγράφου 2 του άρθρου 1 της παρούσας ο οικείος Νομάρχης, με προκήρυξη του, που δημοσιεύεται με κάθε πρόσφορο μέσο και αφορά την έγκριση θέσεως σε κυκλοφορία καταλλήλου τύπου λεωφορείου ή λεωφορείων δημοσίας χρήσεως για την εκτέλεση συγκοινωνίας επί αγόνου γραμμής νήσου, καλεί τους ενδιαφερόμενους, μέσα σε προθεσμία ενός (1) μηνός από τη δημοσίευση της προκήρυξης, να υποβάλλουν στην αρμόδια Υπηρεσία Μεταφορών και Επικοινωνιών της Νομαρχιακής Αυτοδιοίκησης αίτηση με τα παρακάτω δικαιολογητικά: Φυσικά πρόσωπα: α) Δήλωση κατοικίας κατά την έννοια του άρθρου 51 του  Α.Κ. β) Επικυρωμένο φωτοαντίγραφο άδειας άσκησης επαγγέλματος  οδικού μεταφορέα επιβατών. γ) Απλή δήλωση στην οποία δηλώνεται ότι ο ενδιαφερόμενος έτυχε ή όχι  οποτεδήποτε στο παρελθόν κρατικής παραχώρησης θέσεως σε κυκλοφορία αυτοκινήτου οχήματος ή μοτοσικλέτας δημοσίας χρήσης ολόκληρου ή ιδανικού μεριδίου. Νομικά πρόσωπα: α) Άδεια άσκησης επαγγέλματος οδικού μεταφορέα επιβατών. β) Δήλωση της έδρας του νομικού προσώπου. Σελ. 312,846 Τεύχος -Σελ.  2) Σε περίπτωση υποβολής αιτήσεως από περισσότερους υποψηφίους συντάσσεται πίνακας στον οποίο κατατάσσονται, κατά σειρά, με τα κατωτέρω κριτήρια: α) Οι πολύτεκνοι β) Οι κάτοικοι της νήσου τον πληθυσμό της οποίας κυρίως θα εξυπηρετήσει η γραμμή. γ) Οι μη έχοντες στην κατοχή άλλο, πλην το προς τοποθέτηση, αυτοκίνητο δημόσιας χρήσης. Μεταξύ υποψηφίων πολυτέκνων προτιμώνται αυτοί που έχουν μεγαλύτερο αριθμό τέκνων και επί ίσου αριθμού (τέκνων) οι κάτοικοι της νήσου τον πληθυσμό της οποίας θα εξυπηρετήσει η γραμμή. Αν δεν υπάρχουν ενδιαφερόμενοι πολύτεκνοι προτιμώνται κατά σειρά οι κάτοικοι της περιπτώσεως β΄ που κατέχουν μεγαλύτερο χρόνο την άδεια ασκήσεως επαγγέλματος οδικού μεταφορέα επιβατών. 3) Σε περίπτωση που δεν κριθεί δικαιούχος κανένας από την προηγούμενη παράγραφο, κρίνονται, κατά σειρά, οι λοιπές αιτήσεις των ενδιαφερομένων φυσικών και νομικών προσώπων κατόχων αδειών άσκησης επαγγέλματος οδικού μεταφορέα επιβατών. Μεταξύ των υποψηφίων προτιμώνται αυτοί που έχουν μεγαλύτερο χρόνο άσκησης του επαγγέλματος αυτού. 4) Αν δεν υπάρχουν ενδιαφερόμενοι της προηγούμενης παραγράφου κρίνονται οι λοιπές αιτήσεις υποψηφίων που έτυχαν κατά το παρελθόν κρατικής παραχωρήσεως θέσεως σε κυκλοφορία αυτοκινήτου δημόσιας χρήσης. Μεταξύ των υποψηφίων της κατηγορίας αυτής προτιμώνται αυτοί που έχουν μεγαλύτερο χρόνο άσκησης του επαγγέλματος αυτού. 21.Ζ.α.188 Κοινά Ταμεία Εκμεταλλεύσεως Λεωφορείων (ΚΤΕΛ) Άρθρο 3 1. Στον κατά το προηγούμενο άρθρο, αναδειχθέντα δικαιούχο  παραχωρείται με απόφαση του οικείου Νομάρχη η εκτέλεση και εκμετάλλευση του συγκεκριμένου αστικού ή υπεραστικού συγκοινωνιακού.  Με την ίδια απόφαση τάσσεται αποκλειστική προθεσμία τριών (3) μηνών, προκειμένου, να αποκτήσει τον κατάλληλο, σύμφωνα με  το χαρακτηρισμό της αγόνου γραμμής, τύπο λεωφορείου, καινούργιο ή μεταχειρισμένο ηλικίας μέχρι έντεκα (11) ετών, μη συμπεριλαμβανομένου του έτους κατασκευής, σύμφωνα με την παράγραφο 3 του άρθρου 22 του Ν. 2963/2001 και να το προσκομίσει στην οικεία υπηρεσία Μεταφορών και Επικοινωνιών της Νομαρχιακής Αυτοδιοίκησης προς επιθεώρηση, ταξινόμηση και χορήγηση των κατά το νόμο απαιτούμενων στοιχείων κυκλοφορίας με την υποβολή των προβλεπομένων από τις εκάστοτε ισχύουσες διατάξεις, δικαιολογητικών. 2. Σε περίπτωση που παρέλθει άπρακτη η προθεσμία αυτή, η παραχώρηση γίνεται κατά σειρά κατάταξης στους δικαιούχους, του πίνακα της παραγράφου 2, του άρθρου 2 της παρούσας. Άρθρο 4 Η ισχύς της απόφασης αυτής αρχίζει  από τη δημοσίευσή της στην  εφημερίδα της Κυβέρνησης. 